Katerina Pesotski

Katerina Pesotski (sündinud 28. augustil 1984 Eestis) on poola-vene päritolu Eesti bioloog, looduse populariseerija, Eesti Loodusmuuseumi haridus- ja meediaspetsialist. Tema töö- ja huvivaldkonnad on batrahholoogia, entomoloogia, geoökoloogia, paleontoloogia ja keskkonnaharidus. Katerina Pesotski on 2005. aastast abielus ja tal on laps Sofia Pesotski. Ta on õppinud Tallinna Ülikoolis bioloogiat ja geoökoloogiat. 2006. aastal lõpetas Katerina Tallinna Ülikooli bioloogia erialal. Samuti sai ta Tallinna Ülikoolis bioloogia ja geograafia õpetaja magistrikraadi. Bakalaureusetöö teema on „Eesti rannikumardikate fauna Loodusmuuseumi kogus“. Magistritööteema on „Randade kasutamisest tingitud muutused Eesti liivarandade mardikate (Coleoptera) faunas“. Oma karjääri alustas Eesti Loodusmuuseumis juba ülikooli ajal 2005.aastal. Aastatel 2005–2019 töötas Katerina Pesotski Eesti Loodusmuuseumi pedagoogina, aastatel 2019-2021 töötas Eesti Loodusmuuseumi pedagoog-lektorina ning alates 2021. aastast on sealsamas haridus- ja meedia spetsialist. Alates 2015. aastast töötab paralleelselt Pesotski Eesti Rahvusringhäälingus autorisaate “Metsalood“ autori ja juhina. Ta on pidanud loodusloenguid nii koolinoortele, üliõpilastele kui ka täiskasvanutele ja esineb sageli päevakajalistel loodusteemadel meedias. Perioodil 2011–2017 ilmus Katerina Pesotski sulest lasteraamatute sari „Vaseke“. Tema raamatud ilmuvad eesti ja vene keeles. Tõlkija: Ilona Martson. Tegemist on lasteraamatutega, mis avavad lastele looduse saladusi lihtsalt arusaadavas muinasjutuvormis. 2011 „Vaseke. Värvid“ 2013 „Vaseke veealuses maailmas. Tark raamat uudishimulistele lastele“ 2014 „Vaseke lindude maailmas“ 2015 „Vaseke kahepaiksete ja roomajate maailmas“ 2017 „Vaseke imetajate maailmas“ Pesotski on osalenud ka spetsialistina Ukraina kultuurikeskuse raamatu „Poeetiline punane raamat“ loomisel. Alates 2021. aastast teeb Katerina koostöös Keskkonnaameti spetsialistidega venekeelseid taskuhäälinguid „Kõne spetsialistidele (Звонок специалисту)“. Podcastid toimuvad muukeelse auditooriumi keskkonnateadlikkuse tõstmise eesmärgil. 2023. aastal tuli välja videosari “Looduse pärlid”, mis aitab paremini aru saada Eesti loodusest ja rahvussümbolitest ning suunab loodust rohkem väärtustama. Videod on mõeldud eelkõige Eestis elavatele vene keelt valdavatele inimestele ja ka Eestisse saabunud Ukraina sõjapõgeniketele. Videosarja autor ja juht on Katerina Pesotski. Videosari on loodud Eesti Loodusmuuseumi ja Keskkonnaameti koostöös. Alates 2023. aastast on Eesti Loodusmuuseumi meediahuviringi osalejad Katerina Pesotski juhendamisel välja andnud videomaterjale Eesti loodusest. Videod on loodud eesti, ukraina, poola ja vene keeles. 2023. aastal tuli välja Saksa-Prantsuse dokumentaalfilm Eesti kahepaiksetest, mida läbivalt kommenteerisid Henri Timusk ja Katerina Pesotski. Filmis näidati Eestimaa Looduse Fondi korraldatud talgute ja vabatahtliku töö tähtust ning rõhutati kahepaiksete rolli ökosüsteemides ja inimeste elus. "Meeskond | Eesti Loodusmuuseum". www.loodusmuuseum.ee. Vaadatud 23. mail 2024. ERR. "Arhiiv | Raadio 4". ERR (vene). Vaadatud 23. mail 2024. ETV Pluss (9. jaanuar 2017), Катерина Песоцки: Горлица - символ 2017 года и символ верности, vaadatud 23. mail 2024 "E-kataloog ESTER / TÄIELIK". www.ester.ee. Vaadatud 23. mail 2024. "E-kataloog ESTER / TÄIELIK". www.ester.ee. Vaadatud 23. mail 2024. "E-kataloog ESTER / TÄIELIK". www.ester.ee. Vaadatud 23. mail 2024. "E-kataloog ESTER / TÄIELIK". www.ester.ee. Vaadatud 23. mail 2024. "Poeetiline Punane Raamat: Eesti | Labora". labora.ee. Vaadatud 23. mail 2024. "Звонок специалисту". Spotify. Vaadatud 23. mail 2024. Eesti Loodusmuuseum (22. aprill 2022), Looduse pärlid. Rukkilill (Жемчужины природы. Василек), vaadatud 23. mail 2024 Eesti Loodusmuuseum (2. aprill 2024), Pääsküla raba, vaadatud 23. mail 2024 360° Reportage - Estland: Krötenretter im Einsatz - Die ganze Doku | ARTE (saksa), originaali arhiivikoopia seisuga 31. mai 2024, vaadatud 23. mail 2024